رشید عطرے

رشید عطرے  (پیدائش: 15 فروری 1919ء — وفات: 18 دسمبر 1967ء) پاکستان کے نامور فلمی موسیقار تھے۔ انھیں فلم سات لاکھ ، نیند اور شہید پر بہترین موسیقار کا نگار ایوارڈ ملا۔

 حالات زندگی 
رشید عطرے 15 فروری، 1919ء کو امرتسر، صوبہ پنجاب میں ربابی خاندان کے بلند پایہ ہارمونیم نوز خوشی محمد امرتسری کے گھر پیدا ہوئےگائے گی دنیا گیت میرے، ڈان نیوز ٹی وی، 18 دسمبر 2014ءص 279، پاکستان کرونیکل، عقیل عباس جعفری، ورثہ / فضلی سنز، کراچی، 2010ء۔ ان کا پورا نام عبد الرشید عطرے تھا۔ انھوں نے موسیقی کی ابتدا اپنے والد ہی سے حاصل کی اور پھر اپنے عہد عظیم گائیک استاد فیاض علی خان کے شاگرد ہو گئے۔ موسیقی کے شوق میں جلد ہی انھوں نے کلکتہ کا رخ کیا جہاں اس وقت کے مشہور بنگالی موسیقار آر سی (رائے چند) بورال کے ساتھ کام کرنے کا موقع میسر آیا، یوں انھوں نے اپنے عہد کے عظیم ترین میوزک ڈائریکٹر کے ساتھ بحیثیت اسٹنٹ اپنے فلمی کیریئر کا آغاز کیا۔

1942ء میں رشید عطرے کو پہلی مرتبہ فلم مامتا کی موسیقی بنانے کا موقع میسر آیا، اس وقت ان کی عمر صرف 23 برس تھی۔ 1947ء تک انھوں نے 8 فلموں کی موسیقی دی جن میں 4 فلموں کے وہ تنہا موسیقار تھے۔ تقسیم ہند کے بعد وہ لاہور آ گئے جہاں انھوں نے فلم بیلی کی موسیقی ترتیب دی، یہ فلم باکس آفس پر ناکام رہی۔ فلم بیلی کی ناکامی کے بعد رشید عطرے راولپنڈی چلے گئے جہاں انھوں نےریڈیو پاکستان سے وابستگی اختیار کرلی۔ آزادیٔ کشمیر کے حوالے سے گایا جانے والا مشہور نغمہ مرے وطن تری جنت میں آئیں گے اک دن ان کے اسی زمانے کی یادگار ہے۔

1953ء میں ہدایت کار و اداکار نذیر کے اصرار پر وہ ایک مرتبہ فلمی دنیا میں واپس لوٹ آئے اور فلم شہری بابو کی موسیقی ترتیب دی۔ اس فلم کے گیتوں نے پورے پاکستان میں دھوم مچا دی۔ اس کے بعد رشید عطرے نے پلٹ کر نہیں دیکھا اور ہر فلم میں متواتر یادگار نغمات کی موسیقی ترتیب دیتے رہے۔ انھوں نے اپنے پاکستانی کیریئر میں مجموعی طور پر 55 فلموں کی موسیقی ترتیب دی جن میں 48 فلمیں اردو میں اور 7 فلمیں پنجابی زبان میں بنائی گئی تھیں۔

 بطور موسیقار مشہور موسیقی 
 شیریں فرہاد 1945ء
 بیلی 1950ء
 شہری بابو 1953ء
 روہی 1954ء
 لیلیٰ مجنوں 1957ء
 وعدہ 1957ء
 سات لاکھ1957ء
 نیند 1958ء
 چنگیز خان 1958ء
 جانِ بہار1958ء
 انارکلی 1958ء (بہ اشتراک ماسٹر عنایت حسین
 مکھڑا 1958ء* سلمیٰ 1960ء* شام ڈھلے 1960ء
 شہید 1962ء
 موسیقار 1962ء
 قیدی 1962ء
 فرنگی1964ء
 جی دار 1964ء
 انسان 1966ء
 پائل کی جھنکار 1966ء
 چٹان 1967ء
 مرزا جٹ 1967ء
 ظالم 1968ء
 محل 1968ء
 زرقا 1969ء
 بہشت 1974ء (وفات کے بعد ریلیز ہوئی)

 مشہور نغمات 
 نغمہ فلم سال گلوکار آئے موسم رنگیلے سُہانے جیا نہیں مانے سات لاکھ 1957ء زبیدہ خانم بھاگاں والیو نام جپو مولا نام شہری بابو 1953ء عنایت حسین بھٹی گھونگھٹ نکالوں کہ گھونگھٹ اُٹھا لوں سات لاکھے 1957ءزبیدہ خانم جب تیرے شہر سے گزرتا ہوں وعدہ 1957ءشرافت علی اے مردِ مجاہد جاگ ذرا اب وقتِ شہادت ہے آیا، اللہ اکبر چنگیز خان 1958ءعنایت حسین بھٹی تیرے در پر صنم چلے آئے  نیند 1958ء میڈم نور جہاں اُس بے وفا کا شہر ہے اور ہم ہیں دوستو شہید 1961ء نسیم بیگم گائے گی دنیا گیت میرے  موسیقار 1962ء میڈم نور جہاں مجھ سے پہلی سی محبت مرے محبوب نہ مانگ  قیدی 1962ءمیڈم نور جہاں دلا ٹھہر جا یار دا نظارا لین دے  مکھڑا 1958ء منیر حسین لٹ اُلجھی سُلجھا جا رے بالم  سوال میڈم نور جہاں جُگ جُگ جیو مہاراج رے موسیقار 1962ءمیڈم نور جہاں سو بار چمن مہکا سو بار بہار آئی شام ڈھلے 1960ءنسیم بیگم حسن کو چاند جوانی کو غزل کہتے ہیں پائل کی جھنکار 1966ءسلیم رضا

 اعزازات 
 نمبر شمار فلم انعام سال 1 سات لاکھ نگار ایوارڈ 1957ء 2 نیند نگار ایوارڈز 1959ء 3 شہید نگار ایوارڈز 1961ء

 وفات 
رشید عطرے 18 دسمبر، 1967ء کو 48 سال کی عمر میں انتقال کر گئے۔

 حوالہ جات 

زمرہ:1919ء کی پیدائشیں
زمرہ:1967ء کی وفیات
زمرہ:پاکستانی مسلم شخصیات
زمرہ:پاکستانی موسیقار
زمرہ:پاکستانی نغمہ ساز
زمرہ:پنجابی شخصیات
زمرہ:لاہور کے موسیقار
زمرہ:نگار اعزاز جیتنے والی شخصیات
زمرہ:ہندوستانی موسیقار
زمرہ:ویکی ڈیٹا سے مختلف مختصر وضاحت
زمرہ:لاہوری شخصیات
زمرہ:امرتسر کے موسیقار